རྒྱུད་གཅིག་ལམ་གཅིག་གི་ལས་གཞི་ནི་ཕྱི་ལོ་༢༠༡༣ལོའི་མཇུག་ཏུ་རྒྱ་ནག་གི་སྲིད་འཛིན་ཞི་ཅིན་ཕིན་གྱིས་ཐོག་མར་གླེང་སློང་བྱས་པ་དང་ཕྱིས་སུ་གཏན་ལ་ཕབ་ཡོད་པ་དང་།ཕྱི་ལོ་༢༠༡༧ལོའི་རྒྱལ་སྤྱིའི་རྒྱུད་གཅིག་ལམ་གཅིག་གི་མཉམ་འབྲེལ་གླེང་སྟེགས་ཐོག་རྒྱལ་ཁབ་ཁག་༡༣༠ཙམ་གྱི་སྐུ་ཚབ་དང་།མཉམ་འབྲེལ་རྒྱལ་ཚོགས་དང་འཛམ་གླིང་དངུལ་ཁང་།རྒྱལ་སྤྱིའི་དངུལ་གྱི་ཐེབས་རྩ་སོགས་ཀྱི་གཙོའི་རྒྱལ་སྤྱིའི་ཚོགས་པ་ཁག་༧༠ཙམ་གྱི་མགོ་འཁྲིད་ཚོ་བཅར་ཡོད་པ་རེད།པེ་ཅིན་ན་ཡོད་པའི་རྒྱ་ནག་གི་གཙོ་འགན་ཁུར་བའི་ཨེ་ཤ་ཡའི་འཛུགས་སྐྲུན་མ་འཛུགས་དངུལ་ཁང་དང་རྒྱུད་གཅིག་ལམ་གཅིག་གི་ཐེབས་རྩས་ལས་གཞི་ཁག་ལ་མ་དངུལ་གཏོང་གི་ཡོད་འདུག་ལ།ཚོད་རྩིས་ལྟར་ན་ལས་གཞི་དེར་ཁྱོན་མ་དངུལ་ཨ་སྒོར་ཁྲག་ཁྲིག་ཆེན་པོ་༤ནས་༨གཏོང་དགོས་ཀྱི་ཡོད་འདུག